Zwengs klongata (fonetischa), grammatischa u woatata (lexikalischa) Untaschidd ko ma den (gwenganan) Sprochraum von littwischn Jiddisch af weitane Subdialekt zatoaln: Sameta Jiddisch z Noadn, nea Littwisch Jiddisch zea estlinga Mittn, Suwalka Jiddisch z Westn u Weisrussisch Jiddisch in Sidn.[1][2] A bsundara Zweig von Sameta Jiddisch is da Dialekt von Kurland. Weitas git soa da Grenz zen sidestlinga Jiddisch i da Noadukraina Gsoḡna oda Gredna, dea wou Karakteristika vo boidn Dialektgruppn hom. Zou dene ghejad a) es Tschernobila Jiddisch, wos a Variantn vo Littwisch-Jiddisch mid a dramatischn i-Assproch von Diafonem 51 u 52 (u Weata wia chuppa u kummen uaw.) u b) d Variantn von Wolhynja Jiddisch um Kiew, wos an neadlinga ej-Vokal fia s Diafonem 42/44 (i Weatan wej Broyt u boylet) houd.[3]